Franci Salii
Vide etiam paginam discretivam: Salii (discretiva). Franci Salii vel simpliciter Salii a saeculo tertio medio in litteris memorantur. Historia Francorum a Gregorio Turonensi conscripta maximi momenti est. Initio a Rheno usque ad Salland ad Isalam flumen in hodierna provincia Transisalania Nederlandiae, tum in Toxandria sedes collocaverunt, postea in regione Turnaci urbis Hannoniae in Belgica. Saeculo quinto et sexto Merovingi omnes alias gentes Francorum sub potestatem suam redigerunt, ex quo regnum Francorum ortum est.